CELEX: 62011CN0068
Language: et
Date: 2011-02-16 00:00:00
Title: Kohtuasi C-68/11: 16. veebruaril 2011 esitatud hagi — Euroopa Komisjon versus Itaalia Vabariik

14.5.2011   
            
            
               ET
            
            
               Euroopa Liidu Teataja
            
            
               C 145/8
            
         16. veebruaril 2011 esitatud hagi — Euroopa Komisjon versus Itaalia Vabariik
   (Kohtuasi C-68/11)
   2011/C 145/10
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: A. Alcover San Pedro ja S. Mortoni)
   
      Kostja: Itaalia Vabariik
   
      Hageja nõuded
   
   
               —
            
            
               Tuvastada, et kuna Itaalia Vabariik on mitmel järjestikusel aastal ületanud mitmes piirkonnas ja linnastus PM10 piirväärtused välisõhus, on Itaalia Vabariik rikkunud kohustusi, mis tulenevad nõukogu 22. aprilli 1999. aasta direktiivi 1999/30/EÜ (vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus) (1) artikli 5 lõikest 1, mis on nüüd Euroopa Parlamendi ja nõukogu 21. mai 2008. aasta direktiivi 2008/50/EÜ (välisõhu kvaliteedi ja Euroopa õhu puhtamaks muutmise kohta) (2) artikli 13 lõige 1;
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   Direktiivi 1999/30/EÜ artikli 5 lõige 1 sätestab, et liikmesriigid võtavad vajalikke meetmeid selle tagamiseks, et PM10 sisaldus välisõhus ei ületaks direktiivi III lisa I jaos ettenähtud piirväärtusi alates selles lisas märgitud tähtaegadest. Käesoleval juhul on asjakohaseks kuupäevaks 1. jaanuar 2005.
   Komisjoni antud hinnangust aastate 2005–2007 kohta esitatud aruannete kohta nähtub, et PM10 piirväärtusi on ületatud mitmes piirkonnas ja linnastus. Lisaks ilmneb kõige hilisematest andmetest, mis Itaalia 2009. aasta kohta esitas, et päevaseid ja/või aastaseid piirväärtusi ületatakse jätkuvalt 70 piirkonnas.
   Sellest järeldub, et Itaalia on kõnealuste piirkondade ja aastate osas rikkunud direktiivi 1999/30 artikli 5 lõikest 1 tulenevaid kohustusi.
   
      (1)  ELT L 163, lk 41.
   
      (2)  ELT L 152, lk 1.